**Ministru kabineta rīkojuma “Grozījumi Ministru kabineta 2017. gada 30. augusta rīkojumā Nr. 460 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 37.0 versija)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2018. gada 8. marta Satiksmes ministrija (turpmāk – SM) īsteno Eiropas Reģionālās attīstības fonda finansētu projektu Nr. 2.2.1.1/17/I/020 “Starptautiskās kravu loģistikas un ostu informācijas sistēmas attīstība (SKLOIS2)” (turpmāk – projekts).Projekta izstrādes laikā ir veiktas izmaiņas un pieņemti vairāki jauni normatīvie akti, kuriem ir būtiska ietekme uz Starptautiskajā kravu loģistikas un ostu informācijas sistēmā (turpmāk – SKLOIS) iekļauto biznesa procesu atbalstu:1. Eiropas Parlamenta un Padomes Direktīva 2019/883 par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK (turpmāk – Direktīva 2019/883);
2. Ministru kabineta 2020.gada 11.februāra noteikumi Nr.83 “Grozījumi Ministru kabineta 2012. gada 15. maija noteikumos Nr. 339 “Noteikumi par ostu formalitātēm”” (turpāk – Grozījumi noteikumos Nr.339);
3. Ministru kabinetā iesniegts Ministru kabineta noteikumu projekts “Muitošanas kārtība kuģa un gaisa kuģa apgādē” (VSS-306).

Direktīva 2019/883 dalībvalstīm ir jāievieš līdz 2021.gada 1.jūlijam un tā paredz atkritumu pieņemšanas procesa ostās būtiskus papildinājumus, kā arī datu apmaiņu ar EK sistēmu SafeSeaNet. Datu apmaiņas process EK tiks izstrādāts un testēts 2021.gada pirmajā pusē, tādējādi ir nepieciešama vienlaicīga datu apmaiņas procesa izstrāde un testēšana arī SKLOIS pusē.Grozījumi noteikumos Nr.339 atbilstoši Eiropas Parlamenta un Padomes 2017. gada 15. novembra Direktīvas (ES) 2017/2109, ar ko groza Padomes Direktīvu 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām, un Eiropas Parlamenta un Padomes Direktīvu [2010/65/ES](http://eur-lex.europa.eu/eli/dir/2010/65/oj/?locale=LV) par ziņošanas formalitātēm kuģiem, kuri ienāk dalībvalstu ostās un/vai iziet no tām, paredz izstrādāt SKLOIS jaunu funkcionalitāti paziņošanai par personām uz pasažieru kuģa cilvēku meklēšanas un glābšanas vajadzībām.Ministru kabineta noteikumu projekts “Muitošanas kārtība kuģa un gaisa kuģa apgādē” paredz izveidot SKLOIS jaunu funkcionalitāti, lai nodrošinātu noteiktu muitošanas atbalstu, apgādājot kuģi (tostarp karakuģi) ar krājumiem, rezerves daļām un aprīkojumu ostās, kā arī vietās, kurās atļauts veikts kuģu apgādi Latvijas Republikas teritoriālajos ūdeņos un īpašus nosacījumus šādas apgādes veikšanai.Lai nodrošinātu atbalstu SKLOIS un EK SafeSeaNet saskarnes papildinājumu izstrādei, kā arī, izmantojot projektā esošo finansējumu, kvalitatīvi izstrādātu, notestētu un ieviestu produkcijā minētos SKLOIS papildinājumus, SM ir nepieciešams pagarināt projekta ieviešanas laiku par papildu divpadsmit mēnešiem.Ņemot vērā iepriekš minēto, Satiksmes ministrija ir izstrādājusi rīkojuma projektu, pagarinot projekta īstenošanas termiņu no 36 uz 48 mēnešiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas jūras administrācija, Nacionālo bruņoto spēku Jūras spēku flotiles Krasta apsardzes dienests, Valsts robežsardze, Valsts ieņēmumu dienests, Pārtikas un veterinārais dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, valsts pārvalde.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Direktīva 2019/883 par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VAS “Latvijas jūras administrācija, Nacionālo bruņoto spēku Jūras spēku flotiles Krasta apsardzes dienests, Valsts robežsardze, Valsts ieņēmumu dienests, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Projekta īstenošanai nepieciešamie valsts budžeta līdzekļi tiks nodrošināti Finanšu ministrijas budžeta apakšprogrammā 62.09.00 “Eiropas Reģionālās attīstības fonda (ERAF) finansētie ierobežoto konkursu projekti (2014–2020)” iepriekš piešķirtā finansējuma ietvaros. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova

Magone, 67028042

Olita.Magone@sam.gov.lv